|  |  |
| --- | --- |
| glossa\_d2\_1493.wav | **Χορεύοντας με… ανήκουστους ήχους** |
| glossa\_d2\_1494.wav | Η Ευγενία είναι ένα δεκάχρονο πολύ έξυπνο κοριτσάκι, το οποίο δεν κληρονόμησε το «προνόμιο» να ακούει τους ήχους… Είναι με λίγα λόγια μέλος της κοινότητας των κωφών. |
| glossa\_d2\_1495.wav | Διαθέτει εκπληκτική εκφραστικότητα, κατέχει την «επίσημη γλώσσα» των κωφών, τη νοηματική γλώσσα, και είναι πολύ καλή χειλεαναγνώστρια\*. |
| glossa\_d2\_1496.wav | Τη γνώρισα τυχαία σε ένα πάρτι κωφών. |
| glossa\_d2\_1497.wav | Η μικρή Ευγενία κάνει παρέα με κωφά και ακούοντα παιδιά και η πιο στενή της φίλη είναι ένα ακούον κοριτσάκι από την Κρήτη, η Στεφανία. |
| glossa\_d2\_1498.wav | Από την παρέα με την Ευγενία, η Στεφανία κατάφερε να μάθει αρκετά τη νοηματική γλώσσα, επομένως τίποτε δεν εμποδίζει την επικοινωνία τους. |
| glossa\_d2\_1499.wav | Το προηγούμενο καλοκαίρι, όταν είχε πάει στην Κρήτη για να περάσουν μαζί τις διακοπές, η Ευγενία εντυπωσιάστηκε πολύ από τα παπούτσια του μπαλέτου της Στεφανίας. |
| glossa\_d2\_1500.wav | Η Στεφανία τής εξηγούσε πως χορεύοντας νιώθει σαν να πετάει. |
| glossa\_d2\_1501.wav | Είδαν μαζί και τη βιντεοκασέτα από τις πρόβες της Στεφανίας στο μπαλέτο. |
| glossa\_d2\_1502.wav | «Θέλω και εγώ να νιώθω σαν να πετάω, όπως εσύ», είπε η Ευγενία στη φίλη της. |
| glossa\_d2\_1503.wav | Έπειτα από λίγο καιρό, όταν γύρισε στην Αθήνα, η Ευγενία γράφτηκε κανονικά στη σχολή μπαλέτου. |
| glossa\_d2\_1504.wav | Η δασκάλα του μπαλέτου τη δέχθηκε με χαρά και εξήγησε στα άλλα παιδιά πως η Ευγενία δεν ακούει τους ήχους, όπως τους ακούν εκείνοι αλλά πως ο χορός είναι πάνω από όλα «η γλώσσα του σώματος». |
| glossa\_d2\_1505.wav | Η αρχή δεν ήταν εύκολη. |
| glossa\_d2\_1506.wav | Ο πρώτος ενθουσιασμός της Ευγενίας άρχισε να υποχωρεί. |
| glossa\_d2\_1507.wav | Φοβόταν μήπως δεν τα καταφέρνει. |
| glossa\_d2\_1508.wav | Σημαντικό ρόλο για να επιμείνει έπαιξαν ο πατέρας και η δασκάλα της. |
| glossa\_d2\_1509.wav | «Τίποτε δεν μας χαρίζεται στη ζωή. |
| glossa\_d2\_1510.wav | Ούτε στους κωφούς ούτε στους ακούοντες. |
| glossa\_d2\_1511.wav | Τα πάντα κατακτούνται με θάρρος και προσπάθεια», της είπε ο πατέρας της. |
| glossa\_d2\_1512.wav | Έπειτα από έναν χρόνο και προπαντός χάρη στο πάθος της για τον χορό, η Ευγενία έχει ενταχθεί με πλήρη επιτυχία στην ομάδα μπαλέτου. |
| glossa\_d2\_1513.wav | Θα αναρωτηθείτε «μα πώς ακολουθεί τον ρυθμό, αφού δεν ακούει τους ήχους;». |
| glossa\_d2\_1514.wav | Την ίδια ερώτηση έκανα και εγώ. |
| glossa\_d2\_1515.wav | «Τη μουσική τη νιώθω από τις δονήσεις, αφού υπάρχει ξύλινο πάτωμα στην αίθουσα», μου εξηγεί η Ευγενία. |
| glossa\_d2\_1516.wav | Την ημέρα που τη γνώρισα ήταν κάπως αγχωμένη, διότι ετοιμαζόταν για την πρώτη της παράσταση. |
| glossa\_d2\_1517.wav | Στο θέατρο θα υπάρχει και διερμηνέας για τους κωφούς θεατές... |
| glossa\_d2\_1518.wav | Φεύγοντας από το πάρτι ευχήθηκα στην Ευγενία «καλή επιτυχία». Στη Νοηματική Γλώσσα βέβαια. |
| glossa\_d2\_1519.wav | \* χειλεαναγνώστης,-τρια: αυτός που, χωρίς να ακούει, καταλαβαίνει τα λόγια  κάποιου διαβάζοντας τις κινήσεις των χειλιών του |
| glossa\_d2\_1520.wav | To αλφάβητο προέρχεται από το έργο ΣΕΠΠΕ του Π.Ι.: «Νόημα στην Εκπαίδευση». |
| glossa\_d2\_1521.wav | Γκαζμέντ Καπλάνι, εφημερίδα ΤΑ ΝΕΑ, 23/06/2003 (διασκευή) |
| glossa\_d2\_1522.wav | Αν βάλετε τις παρακάτω προτάσεις στη σωστή τους σειρά, θα περιγράψετε την Ευγενία και την προσπάθειά της να μάθει χορό, όπως παρουσιάζονται στο άρθρο. |
| glossa\_d2\_1523.wav | Αποφάσισε να μάθει χορό. |
| glossa\_d2\_1524.wav | Η γλώσσα της είναι η Ελληνική Νοηματική Γλώσσα. |
| glossa\_d2\_1525.wav | Μαθαίνει για το μπαλέτο από τη φίλη της τη Στεφανία. |
| glossa\_d2\_1526.wav | Ετοιμάζεται για την πρώτη της παράσταση χορού. |
| glossa\_d2\_1527.wav | Έχει φίλους κωφά και ακούοντα παιδιά. |
| glossa\_d2\_1528.wav | Με αρκετή προσπάθεια κατάφερε να χορεύει. |
| glossa\_d2\_1529.wav | Στην αρχή φοβόταν μήπως δεν τα καταφέρει. |
| glossa\_d2\_1530.wav | Η δασκάλα του μπαλέτου είπε στα παιδιά ότι: «ο χορός είναι πάνω από όλα η γλώσσα του σώματος». |
| glossa\_d2\_1531.wav | Πώς καταλαβαίνετε τα λόγια της δασκάλας; Πώς μπορούν οι χορευτές να «μιλήσουν» με το σώμα; |
| glossa\_d2\_1532.wav | Γράψτε τι χρειάστηκε η Ευγενία για να επιτύχει τον στόχο της, διαβάζοντας τις λέξεις της Νοηματικής Γλώσσας: |
| glossa\_d2\_1533.wav | Αν συναντούσατε κάπου την Ευγενία, πώς θα της λέγατε το όνομά σας στη Νοηματική Γλώσσα; Παρατηρήστε καλά το ελληνικό δακτυλικό αλφάβητο. |
| glossa\_d2\_1534.wav | Απαντήστε στις ερωτήσεις με μια λέξη κάθε φορά από το κείμενο: |
| glossa\_d2\_1535.wav | * Πώς γνώρισε την Ευγενία ο συντάκτης του άρθρου; ................... |
| glossa\_d2\_1536.wav | * Με ποιον τρόπο νιώθει η Ευγενία σαν να πετάει; ............................. |
| glossa\_d2\_1537.wav | * Πώς τη δέχτηκε η δασκάλα του χορού; ...................................... |
| glossa\_d2\_1538.wav | * Πώς νιώθει τη μουσική; ................. |
| glossa\_d2\_1539.wav | Για να εκφράσουμε τον τρόπο, δηλαδή να απαντήσουμε στην ερώτηση πώς, μπορούμε να χρησιμοποιήσουμε: |
| glossa\_d2\_1540.wav | * τροπικά επιρρήματα, π.χ. έτσι, μαζί, αλλιώς, καλά, βιαστικά, κτλ. |
| glossa\_d2\_1541.wav | * εκφράσεις που δηλώνουν τρόπο, π.χ. σιγά σιγά, έτσι κι αλλιώς, έτσι κι έτσι, κτλ. |
| glossa\_d2\_1542.wav | * μετοχές του ενεστώτα της ενεργητικής φωνής που τελειώνουν σε -οντας ή –ώντας, π.χ. Έφτασα στο σπίτι τρέχοντας και τραγουδώντας. |
| glossa\_d2\_1543.wav | * λέξεις που συνοδεύονται από προθέσεις, π.χ. Πέρασε τον δρόμο με προσοχή. Έκοψε το ψωμί χωρίς μαχαίρι. |
| glossa\_d2\_1544.wav | Προθέσεις είναι οι άκλιτες λέξεις που μπαίνουν μπροστά από άλλες λέξεις και μαζί με αυτές φανερώνουν τρόπο, τόπο, χρόνο, ποσό, αιτία, κτλ. |
| glossa\_d2\_1545.wav | Οι προθέσεις είναι: |
| glossa\_d2\_1546.wav | Μονοσύλλαβες: με, σε, για, ως, προς κτλ. |
| glossa\_d2\_1547.wav | Δισύλλαβες: μετά, παρά, αντί, από, κατά, δίχως, χωρίς κτλ. |
| glossa\_d2\_1548.wav | Tρισύλλαβες: ίσαμε, μεταξύ κτλ. |
| glossa\_d2\_1549.wav | Tετρασύλλαβες: εξαιτίας κτλ. |
| glossa\_d2\_1550.wav | Οι μετοχές του ενεστώτα της ενεργητικής φωνής με κατάληξη -οντας και -ώντας γράφονται με **ο** όταν αυτή δεν τονίζεται, π.χ. τρέχοντας, και με **ω** όταν αυτή τονίζεται, π.χ. τραγουδώντας. |
| glossa\_d2\_1551.wav | - Προσπαθήστε να αντικαταστήσετε τις χρωματισμένες λέξεις στις παρακάτω προτάσεις, με τις λέξεις που είναι στην παρένθεση. |
| glossa\_d2\_1552.wav | χειροκροτώντας |
| glossa\_d2\_1553.wav | αργά |
| glossa\_d2\_1554.wav | προσπαθώντας |
| glossa\_d2\_1555.wav | υπερήφανα |
| glossa\_d2\_1556.wav | προσεχτικά |
| glossa\_d2\_1557.wav | κοπιάζοντας |
| glossa\_d2\_1558.wav | - Η Ευγενία κατάφερε να χορέψει με πολύ κόπο και προσπάθεια. |
| glossa\_d2\_1559.wav | - Οι κινήσεις της γίνονταν χωρίς βιασύνη και με προσοχή |
| glossa\_d2\_1560.wav | - Οι φίλοι της την συγχάρηκαν με χειροκροτήματα στη Νοηματική Γλώσσα. |
| glossa\_d2\_1561.wav | - Η δασκάλα της την κοίταξε με υπερηφάνεια και την αγκάλιασε. |
| glossa\_d2\_1562.wav | Η Ευγενία γνωρίζει καλά την Ελληνική Νοηματική Γλώσσα, την επίσημη γλώσσα των κωφών στην Ελλάδα. |
| glossa\_d2\_1563.wav | Συμπληρώστε τα κενά των προτάσεων με το επίθετο επίσημος, -η, -ο, συζητώντας κάθε φορά τη διαφορετική σημασία που έχει το επίθετο μέσα στην πρόταση. |
| glossa\_d2\_1564.wav | Βρείτε στο άρθρο και αντιγράψτε τα λόγια που είπε ο πατέρας στην Ευγενία, όταν αυτή φοβήθηκε ότι δε θα τα κατάφερνε στο μπαλέτο. |